b"\n_START_ARTICLE_\nGlenn Rhee\n_START_SECTION_\nSarjakuvassa\n_START_PARAGRAPH_\nGlenn, 22-vuotias pitsal\xc3\xa4hetti, on nuorin aikuinen Atlannan selviytyjist\xc3\xa4. Glenn on sarjakuvassa hyvin optimistinen selviytyj\xc3\xa4, ja yleens\xc3\xa4 sarjakuvien hieman nokkela ja n\xc3\xa4s\xc3\xa4viisas nuorukainen. Glenn turvautuu selviytymisess\xc3\xa4\xc3\xa4n piiloutumiseen sek\xc3\xa4 aivojensa k\xc3\xa4ytt\xc3\xb6\xc3\xb6n ammuskelun sijaan, jonka ansiosta h\xc3\xa4n saa teht\xc3\xa4v\xc3\xa4kseen hakea tarvikkeita kaupungeista. Glenn oli yksi pisimp\xc3\xa4\xc3\xa4n el\xc3\xa4neist\xc3\xa4 hahmoista. _NEWLINE_Sarjakuvassa Glenn n\xc3\xa4hd\xc3\xa4\xc3\xa4n ensimm\xc3\xa4ist\xc3\xa4 kertaa numerossa 2. H\xc3\xa4n kohtaa Rickin Atlantassa, pelastaen t\xc3\xa4m\xc3\xa4n varmalta kuolemalta el\xc3\xa4vien kuolleiden keskelt\xc3\xa4. Glenn vie Rickin leiriin, jossa on my\xc3\xb6s muita selviytyneit\xc3\xa4. Selviytyneiden p\xc3\xa4\xc3\xa4tyess\xc3\xa4 Greenien maatilalle Glenn tapaa Maggie-nimisen nuoren naisen, ja parin v\xc3\xa4lille syntyy suhde. Maggien is\xc3\xa4ll\xc3\xa4 Hershelill\xc3\xa4 on aluksi hankaluuksia hyv\xc3\xa4ksy\xc3\xa4 suhdetta. Glenn ja Maggie menev\xc3\xa4t my\xc3\xb6hemmin naimisiin ja adoptoivat Sophian, Atlannan leirin pienen tyt\xc3\xb6n, t\xc3\xa4m\xc3\xa4n \xc3\xa4idin Carolin tehty\xc3\xa4 itsemurhan. Glenn kuolee numerossa 100 Neganin murskatessa h\xc3\xa4nen p\xc3\xa4\xc3\xa4ns\xc3\xa4 pes\xc3\xa4pallomailalla. Glennill\xc3\xa4 ja Maggiell\xc3\xa4 on my\xc3\xb6s lapsi, Hershel, jota Glenn ei ole kuoltuaan koskaan n\xc3\xa4hnyt.\n_START_SECTION_\nTelevisiosarjassa\n_START_PARAGRAPH_\nTelevisiosarjassa Glennin \xc3\xa4\xc3\xa4ni kuullaan ensimm\xc3\xa4isen tuotantokauden pilottijaksossa Menneit\xc3\xa4, mutta varsinaisesti h\xc3\xa4net n\xc3\xa4hd\xc3\xa4\xc3\xa4n seuraavassa jaksossa Sis\xc3\xa4lmykset, jossa h\xc3\xa4n pelastaa Rickin panssarivaunun sis\xc3\xa4lt\xc3\xa4 ja vie t\xc3\xa4m\xc3\xa4n muiden Atlantassa olevien selviytyneiden luokse. My\xc3\xb6hemmin he l\xc3\xa4htev\xc3\xa4t heid\xc3\xa4n leirille Rick mukanaan. Sarjakuvan tapaan Glenn kohtaa toisella tuotantokaudella Maggien ja he alkavat seurustella. Kolmannella tuotantokaudella Glenn ja Maggie p\xc3\xa4\xc3\xa4tt\xc3\xa4v\xc3\xa4t menn\xc3\xa4 naimisiin. Nelj\xc3\xa4nnell\xc3\xa4 tuotantokaudella Glenn sairastuu vakavasti vankilassa riehuneeseen tautiin ja on v\xc3\xa4h\xc3\xa4ll\xc3\xa4 saada surmansa. Glenn selvi\xc3\xa4\xc3\xa4 t\xc3\xa4st\xc3\xa4 saatuaan l\xc3\xa4\xc3\xa4kkeen ajoissa. Kuvern\xc3\xb6\xc3\xb6rin hy\xc3\xb6k\xc3\xa4tess\xc3\xa4\xc3\xa4n vankilaan, Glenn j\xc3\xa4\xc3\xa4 vankilalle. Siell\xc3\xa4 h\xc3\xa4n kohtaa hy\xc3\xb6kk\xc3\xa4ykseen osallistuneen Taran, jonka Glenn pelastaa. Glenn ja Tara t\xc3\xb6rm\xc3\xa4\xc3\xa4v\xc3\xa4t my\xc3\xb6hemmin Abrahamiin ja alkavat etsi\xc3\xa4 muita ryhm\xc3\xa4n j\xc3\xa4seni\xc3\xa4. Glenn ja Maggie kohtaavat toisensa ja suuntavat yhdess\xc3\xa4 Terminukseen, jossa luvattiin ryhm\xc3\xa4lle uutta turvapaikkaa, mutta ryhm\xc3\xa4 olikin t\xc3\xa4ynn\xc3\xa4 vaarallisia kannibaaleja. Viidennell\xc3\xa4 tuotantokaudella Glenn oli v\xc3\xa4h\xc3\xa4ll\xc3\xa4 joutui yhden terminuslaisen tappamaksi, mutta Carolin aiheuttama r\xc3\xa4j\xc3\xa4hdys pelastaa t\xc3\xa4m\xc3\xa4n. Glenn ja muut p\xc3\xa4\xc3\xa4sev\xc3\xa4t Alexandriaan. Tarvikkeiden hakureissussa Glenn joutui n\xc3\xa4kem\xc3\xa4\xc3\xa4n Noahin raa'an kuoleman ja syytt\xc3\xa4\xc3\xa4 t\xc3\xa4st\xc3\xa4 Nicholasta. Nicholas ampuu Glenni\xc3\xa4 olkap\xc3\xa4\xc3\xa4h\xc3\xa4n yritt\xc3\xa4en tappaa t\xc3\xa4m\xc3\xa4n. Glenn onnistuu p\xc3\xa4ihitt\xc3\xa4m\xc3\xa4\xc3\xa4n Nicholaksen, mutta ei aio tappaa t\xc3\xa4t\xc3\xa4. Kuudennella tuotantokaudella Glenn oli v\xc3\xa4h\xc3\xa4ll\xc3\xa4 saada surmansa, kun j\xc3\xa4rkens\xc3\xa4 menett\xc3\xa4nyt Nicholas ampuu itse\xc3\xa4\xc3\xa4n p\xc3\xa4\xc3\xa4h\xc3\xa4n ja t\xc3\xa4m\xc3\xa4 tiputtaa samalla Glennin keskelle kulkijalaumaan. Glennin kohtalo paljastui kauden seits\xc3\xa4m\xc3\xa4nness\xc3\xa4 jaksossa, jossa paljastui, ett\xc3\xa4 kulkijat repiv\xc3\xa4t Nicholaksen ruumista vaikka aluksi katsojille oletettiin sen olevan Glenn. Glenn piiloutui roskas\xc3\xa4ili\xc3\xb6n alle odottaen lauman h\xc3\xa4ipyv\xc3\xa4n. H\xc3\xa4n l\xc3\xb6yt\xc3\xa4\xc3\xa4 Enidin, joka pakeni Alexandriasta heti Wolvesin hy\xc3\xb6kk\xc3\xa4yksen j\xc3\xa4lkeen. Glennin ja Enidin palattuaan Alexandriaa he huomaavat kulkijoiden p\xc3\xa4\xc3\xa4sseen sinne. Glenn pelastaa Maggien ja onnistuu muiden Alexandrialaisten kanssa tuhota kaikki kulkijat. Kaksi kuukautta my\xc3\xb6hemmin Glenn saa kuulla Pelastajat nimisest\xc3\xa4 ryhm\xc3\xa4st\xc3\xa4. Tunkeuduttuaan Pelastajien tukikohtaan, Glenn tappaa ensimm\xc3\xa4ist\xc3\xa4 kertaan el\xc3\xa4v\xc3\xa4n henkil\xc3\xb6n. Muutamia p\xc3\xa4ivi\xc3\xa4 my\xc3\xb6hemmin Glenn l\xc3\xa4htee yhdess\xc3\xa4 Rositan ja Michonnen kanssa etsim\xc3\xa4\xc3\xa4n Daryli\xc3\xa4, joka l\xc3\xa4hti etsim\xc3\xa4\xc3\xa4n Dwightia kostakseen t\xc3\xa4lle Denisen kuoleman. Glenn ja muut joutuvat Pelastajien vangiksi. Pelastajan johtaja Negan tappaa Lucille pes\xc3\xa4pallomailallaan ensin Abrahamin, mutta Darylin vastarinnan j\xc3\xa4lkeen Negan p\xc3\xa4\xc3\xa4tt\xc3\xa4\xc3\xa4 lopulta tappaa my\xc3\xb6s Glennin. Glennin kuoleman j\xc3\xa4lkeen Maggie ottaa Glennin sukunimen Rheen virallisesti k\xc3\xa4ytt\xc3\xb6\xc3\xb6n."